I staan vir ietermago (Toeka-Tokkel se April-alfabet >my alfabet van dankbaarheid)) | Tannie Frannie
I staan vir ietermago (Toeka-Tokkel se April-alfabet >my alfabet van dankbaarheid))
10 Sondag Apr 2016
Volgens Wikipedia (dis ook waar ek die foto’s gekry het) is die ietermago (wisselvorme is ietermagog of ietermagô) ʼn soogdier waarvan die vel met harde horingskubbe oorgetrek is. Dis ʼn nagdier wat in die oostelike en suidelike dele van Afrika voorkom en miere en termiete vreet.
Boshoff en Nienaber bespiegel in Afrikaanse etimologieë oor die herkoms van die woord en noem machocho (Tswana vir ʼn soort vlerklose insek = mier?) of magogwe (Tswana vir ʼn ratel = sy verbreking van ʼn miernes laat mens dink aan ʼn ratel se behandeling van ʼn byenes). Hulle noem ook die vorm “Ijzermagauw of the Boers” wat in 1896 deur FV Kirby opgeteken is in sy boek In Haunts of Wild Game, maar hulle gee nie uitsluitsel nie.
Wikipedia noem die ietermago een van die Onmoontlike Vyf – vyf diere wat so skugter is, dat dit bykans onmoontlik is om hulle in die natuur op te spoor. Die ander vier is die Kaapse bergluiperd, die erdvark, die witleeu en die oewerkonyn.
As die ou bedreig voel, rol hy in ‘n bolletjie op.
Watter wonderlike voorreg om te weet van sulke diere!
Na al daardie navorsing is my gô ook nou sommer uit.
11 thoughts on “I staan vir ietermago (Toeka-Tokkel se April-alfabet >my alfabet van dankbaarheid))”
April 10, 2016 om 6:25 nm
Oulik Ek het nog nooit een met my eie oë gesien nie.
April 10, 2016 om 6:33 nm
Ek ook nie – maar nouja, ek sukkel om ‘n kameelperd raak te sien.
April 11, 2016 om 5:16 nm
Hehehehe jy jok nou dik stukke! Wat is die probleem kan jy nie op kyk nie
April 11, 2016 om 5:19 nm
Ag oukei, uitgevang – so ‘n bietjie oordrywing vir effek…
April 11, 2016 om 5:25 nm
hehehe ek maak ook daai ding – dis hoekom ek jou kon uitvang
April 10, 2016 om 9:30 nm
Mooi een vir I. Ek het jare terug toe Potties nog half wild was spore gesien tydens my honde laap loop sessies. Dit het na n diep gat gelei tussen bosse. Een oggend was ons vroeg en kon ek mr/mev erdvark sien wegsluip na die gat toe. Besonderse diere!
April 11, 2016 om 5:01 vm
Watter wonderlike ervaring moes dit gewees het!
April 11, 2016 om 7:22 vm
Daardie oggend vroeg loop was heerlik. Ons het ook n duikertjie gereeld gesien wat later n lam gehad het. Hartseer van dit was dat iemand die twee gevang en doodgemaak het. Aaklig om daaraan te dink.
April 11, 2016 om 5:15 vm
Ietermago rol so van die tong af. Definitief ‘n pre-historiese oorblyfsel, as ek my stuiwer in die armbeurs mag gooi. Dis nou hoehom dit lekker is om te blog – jy word bewus van of herinner aan soveel interessante dinge en goete.
Terug pieng: Blogging From A-Z: I – I scrap 2
April 11, 2016 om 2:45 nm
Mens ken die woord van kleintyd af…. maar sou jy my vra hoe lyk hy, sou ek moes lieg. Hier leer ek ook nou sommer iets by. Dankie!